# Informácie o stave Samba

Alexander
Neundorf
Stanislav
Višňovský

    visnovsky@nenya.ms.mff.cuni.cz

Preklad
2002-02-12
3.00.00
KDE
KControl
Samba
systémové informácie

## Informácie o stave Samba

Monitor stavu Samba a NFS je rozhranie pre programy `smbstatus` a `showmount`. Smbstatus zobrazuje aktuálne spojenia systému Samba a je súčasťou balíka Samba, ktorý implementuje protokol SMB (Session Message Block), niekedy označovaný aj ako NetBIOS alebo LanManager.

Tento protokol sa používa pre poskytnutie zdieľania tlačiarní a diskov v sieti počítačov s rôznymi operačnými systémami &Microsoft; &Windows;.

`showmount` je súčasťou balíka NFS. NFS znamená Network File System a je to tradičný protokol pre &UNIX; pre zdieľanie priečinkov pomocou siete. V tomto prípade sa spracováva výstup príkazu `showmount` `-a localhost`. Na niektorých systémoch je tento príkaz umiestnený v `/usr/sbin`, takže overte, že máte showmount v svojom nastavení `PATH`.

### Exporty

Na tejto záložke je veľký zoznam aktuálnych aktívnych spojení na disky Samba a na exporty NFS vášho počítača. Prvý stĺpec zobrazuje, či je zdroj Samba (SMB) alebo NFS. Druhý stĺpec obsahuje meno zdieľaného disku, tretí meno vzdialeného hostiteľa, ktorý na disk pristupuje. Ostatné stĺpce majú zmysel iba pre zdieľané disky Samba.

Štvrtý stĺpec obsahuje ID používateľa, ktorý tento disk používa. Uvedomte si, že to nemusí byť ID používateľa &UNIX;. To sa vzťahuje aj na ďalší stĺpec, ktorý zobrazuje ID skupiny používateľa.

Každé spojenie spracováva jeden proces (`smbd`), a jeho ID (pid) je zobrazené v ďalšom stĺpci. Ak tento proces zabijete, pripojený používateľ bude odpojený. Ak vzdialený používateľ pracuje na &Windows;, okamžite po zabití procesu bude vytvorený nový, takže používateľ si to ani nevšimne.

Posledný stĺpec zobrazuje, koľko súborov má používateľ momentálne otvorených. Uvidíte iba aktuálny počet, a nie koľko ich už mal doteraz otvorených apod.

### Importy

Tu vidíte, ktoré zdieľané disky Samba a NFS sú pripojené na vašom lokálnom systéme. Prvý stĺpec určuje, či sa jedná o disk Samba alebo NFS, druhý zobrazuje meno disku a tretí kde je disk pripojený.

Pripojené disky NFS by ste mali vidieť na systéme &Linux; (vyskúšané) a malo by to fungovať aj na systéme &Solaris; (netestované).

### Log

Táto záložka zobrazuje obsah vášho lokálne súboru so záznamom o sambe. Po zobrazení bude zoznam prázdny. Musíte stlačiť tlačidlo Aktualizovať, aby sa súbor načítal a jeho obsah zobrazil. Overte, či je súbor so záznamom naozaj tam, ako je uvedené v textovom poli. Ak nie, opravte ho. Potom znovu stlačte Aktualizovať.

Samba zaznamenáva svoje činnosti podľa úrovne záznamu (nastavené v súbore `smb.conf`). Ak je táto úroveň 1, záznam bude obsahovať iba informácie o pripojení na váš počítač a odhlásení. Pri úrovni 2 sa ukladá aj informácia, či niekto otvoril alebo zavrel súbor. Pri vyšších úrovniach sa množstvo informácií zvyšuje.

Ak vás zaujíma, kto používa váš počítač a ktoré súbory otvára, mali by ste nastaviť úroveň na 2 a pravidelne vytvárať nový súbor so záznamom (napr. nastaviť príkaz `cron`) a uchovávať starý. Inak môže súbor so záznamom veľmi narásť.

Pomocou štyroch volieb pod zoznamom môžete určiť, ktoré udalosti budú v zozname zobrazené. Aby ste videli výsledky, musíte stlačiť tlačidlo Aktualizovať. Ak je úroveň správ Samba príliš nízka, neuvidíte nič.

Kliknutím na záhlavie stĺpca môžete zoznam utriediť podľa tohto stĺpca.

### Štatistika

Na tejto záložke môžete filtrovať obsah tretej záložky.

Predstavme si, že pole Udalosť je nastavené na `Connection`, Služba/Súbor na `*`, Hostiteľ/Používateľ na `*`, Zobraziť rozšírené informácie o službe je vypnutá a Zobraziť rozšírené informácie o hostiteľovi je tiež vypnutá.

Ak stlačíte tlačidlo Aktualizovať, uvidíte ako často bolo otvorené spojenie na zdieľaný disk `*` (teda na ľubovoľný) z hostiteľa `*` (čiže z ktoréhokoľvek hostiteľa). Ak teraz povolíte Zobraziť rozšírené informácie o hostiteľovi a stlačíte Aktualizovať, uvidíte každého hostiteľa, ktorý odpovedá žolíku `*`, koľko spojení otvoril.

Teraz stlačte Vymazať.

Teraz nastavte Udalosť na File Access a povolte Zobraziť rozšírené informácie o službe a stlačte Aktualizovať.

Zobrazí sa vám, ako často sa ktorý súbor používal. Ak povolíte aj Zobraziť rozšírené informácie o hostiteľovi, uvidíte ako často ktorý používateľ používal ktorý súbor.

V poliach Služba/Súbor a Hostiteľ/Používateľ môžete používať žolíky `*` a `?` rovnako, ako na príkazovom riadku. Regulárne výrazy nie sú podporované.

Kliknutím na záhlavie stĺpca môžete zoznam utriediť podľa tohto stĺpca. Tak môžete zistiť, ktorý súbor bol najčastejšie otváraný, alebo ktorý používateľ používa najviac súborov apod.

### Autor kapitoly

Copyright modulu 2000: Michael Glauche a A. Neundorf alexander.neundorf@rz.tu-ilmenau.de

Pôvodný autor: Michael Glauche

Momentálne spravuje A. Neundorf alexander.neundorf@rz.tu-ilmenau.de

#### Prispeli

- Konverzia do appletu pre Ovládacie centrum:

  Matthias Hoelzer hoelzer@physik.uni-wurzburg.de

- Použitie KProcess namiesto popen a opravy chýb:

  David Faure David.Faure@insa-lyon.fr

- Prevod do kcmodule, pridané záložky 2,3,4 a opravy chýb:

  Alexander Neundorf alexander.neundorf@rz.tu-ilmenau.de

Copyright dokumentácie 2000 Alexander Neundorf alexander.neundorf@rz.tu-ilmenau.de

Prevod dokumentácie do formátu docbook Mike McBride mpmcbride7@yahoo.com

Preklad dokumentácie Stanislav Višňovský visnovsky@nenya.ms.mff.cuni.cz